Ixef amezwaru Timseɛraq, d tawsit n tsekla tamensayt  H.Genevois:«Timsaɛraq d yiwen n ṣṣenf n tsekla i d-yettasen ɣef talɣa n tefyar wezzilen, yesɛan inumak d uffiren, tebna ɣef westeqsi d tririt, tessugut deg yiswi-ines s usnarni n tmusniwin ».6  C.L.Dujardin:«Timsaɛraq d tafyirt wezzilen, tettas-d s talɣa n usteqsi, i isɛan anamek d uffir, yeḥwaǧen tiririt. Tiririt-agi tettili-d d tiɣawsiwin neɣ d lefɛayel ».7  Aristote: «Timseɛraqt, tettaw-id ɣef wayen yellan di tilawt, tettak-as udem ur iqebbel ara leɛqel».8 2 - Kra seg yismawen n temseɛraq: Ṭuqqten yismawen i yettunefken i temseɛraq, ad d-nebder kra seg wid i d-bedren yinegmayen: